Distribuyíos pol pueblu hai dellos exemplares d'arquiteutura popular, como la casona de los Semper-Ribas, qu'amuesa na so portada un gran arcu semicircular adovelado y un escudu de la familia, y la casa de la Inquisición. Nes contornes, son de destacar la ermita de los Pastorcillos y la ermita de Jesús Nazarenu. Tamién se caltienen, nun altu sobre la vera derecha del ríu, los restos del castiellu de la Mesa.